Conform Ordinului 440/10.04.2020, Alexandru George Oros este numit manager al SJU Baia Mare, după ce, în cursul zilei de joi, preşedintele Consiliului Judeţean Maramureş, Gabriel Zetea, a înaintat Ministerului Sănătăţii un document în care menţiona obligaţia ministerului de a suspenda contractul de management al directorului Sorina Pintea, fost ministru al Sănătăţii, care anterior şi-a retras demisia.





Ea a revenit asupra demisiei, anunţând Consiliul Judeţean Maramureş, cât şi alte instituţii că se află în concediu medical.









Miercuri, purtătorul de cuvânt al CJ Maramureş, Amalia Babici Man, a confirmat că Sorina Pintea şi-a retras demisia din funcţia de manager al Spitalului Județean de Urgență „Dr. Constantin Opriș” din Baia Mare.





„Sorina Pintea şi-a depus demisia pe 2 martie şi a fost înregistrată pe 5 martie la Consiliul Judeţean Maramureş. Demisia este un act unilateral, iar demisia unui şef sau al unui manager îşi face efectul după 30 de zile din momentul înregistrării. În tot acest timp, Sorina Pintea a fost manager al SJU Baia Mare pentru că nicio instanţă nu i-a interzis să-şi exercite funcţia. Ea s-a aflat în concediu medical în această perioadă, timp în care a fost înlocuită de directorul medical Vasile Pop. Înainte ca acele 30 de zile de preaviz să expire, Sorin Pintea a transmis o informare către CJ Maramureş, anunţând că renunţă la demisie. CJ a luat act de acest nou document, trimiţându-l spre informare SJU. Sorina Pintea ocupă acest post prin concurs pe perioadă determinată, care expiră în toamna acestui an, urmând a fi organizat un nou concurs pentru postul de manager”, a precizat Amalia Babici Man.









În acest moment, Sorina Pintea se află sub control judiciar în dosarul în care este acuzată de luare de mită în formă continuată, fiind cercetată în libertate.





Oros este consilier local PNL în cadrul Primăriei municipiului Sighetu Marmaţiei.Alexandru George Oros va ocupa funcţia de manager pe durata suspendării contractului de management al Sorinei Pintea.În context, deputatul PNL Viorica Cherecheş, medic primar în boli infecţioase la Spitalul de Boli Infecţioase şi Psihiatrie din municipiul Baia Mare, a declarat pentru Agerpres că numirea noului manager la SJU trebuie să ducă la o mai bună colaborare între unităţile medicale din judeţ în situaţia provocată de Covid-19.„Prioritatea mea în această perioadă este Spitalul de Boli Infecţioase şi Psihiatrie Baia Mare aflat în linia întâi, spital COVID, care tratează şi vindecă pacienţii infectaţi cu coronavirus din Maramureş. Scopul meu este să nu avem decese şi să avem pacienţi vindecaţi cât mai mulţi. Orice gest superficial făcut fără respectarea măsurilor de prevenţie ne poate transforma în focar de coronavirus, aşa cum s-a întâmplat în alte judeţe”, a spus Viorica Cherecheş.Citește și: